钦定古今图书集成/理学汇编/学行典/第293卷 > 孔子家语 > 《颜回》
## 钦定古今图书集成/理学汇编/学行典/第293卷 > 孔子家语 > 《颜回》

颜回问君子。孔子曰：“爱近仁，度近智，为己不重，为人
不轻，君子也夫！”回曰：“敢问其次。”子曰：“弗学而行，弗思
而得，小子勉之！”

颜回问小人。孔子曰：“毁人之善以为辩，狡讦怀诈以
为智，幸人之有过，耻学而羞不能，小人也。”

颜回问于孔子曰：“小人之言有同乎君子者，不可不
察也。”孔子曰：“君子以行言，小人以舌言。故君子为义
之上相疾也，退而相爱；小人于为乱之上相爱也，退
而相恶。”